Tajlandë: Pikëllim dhe ankth pas vdekjes së mbretit
Vendi përballet me një të ardhme të pasigurtë pas vdekjes së mbretit 88 vjeçar, Bhumibol Adulyatej
Hidhërimi, ankthi dhe pasiguria janë emocionet dominuese që kanë përfshirë tajalandezët brenda dhe jashtë vendit, në orët pas njoftimit se mbreti 88 vjeçar, Bhumibol Adulyatej kishte vdekur. Kjo nuk duhet të ishte shokuese, pasi monarku tajalandez për shumë vite ishte me shëndet të dobët, dhe supozohej se pas grushtit të shtetit nga ushtria e vendit dy vjet e gjysmë më parë, ai do të do nxitohej për t’i dhënë fronin princit Vajiralongkorn. Por kjo nuk ndodhi, kur asambleja kombëtare e zgjedhur nga junta ushtarake u mblodh me nxitim. Kryeministri Prayuth Chan-ocha, i cili ishte shef i ushtrisë kur mori drejtimin e qeverisë në vitin 2014 pas grushtit të shtetit, thotë se trashëgimtari mbretëror nuk është gati: Gazetari Paul Handley, autor i një biografie të paautorizuar të mbreti të ndjerë, e cila është e ndaluar në Tajlandë, e quan këtë një lëvizje të habitshme dhe ndoshta të rrezikshme: Trashëgimtari i fronit nuk ka mbështetje ashtu si babai i tij. Ai ka kaluar shumicën e kohës së tij në Gjermani, duke fituar një reputacion për një mënyrë jetese të hapur dhe të debatueshme. Mbreti Bhumibol, nga ana tjetër, respektohej për vizitat e shpeshta që u bënte fermerëve dhe fshatarëve të varfër. Për momentin, në mesin e emigrantëve tajlandezë nuk ka një shfaqje të madhe të pikëllimit të përbashkët. Murgjit me të cilët bisedoi Zëri i Amerikës këtu në këtë tempull thonë se ata janë në pritje të udhëzimeve nga Bangkoku nëpërmjet ambasadës tajlandeze në Uashington. Vdekja e fundit e një mbreti të Tajlandës ka ndodhur para 70 vitesh dhe asnjë udhëheqës fetar i asaj kohe nuk është gjallë për ta shpjeguar tani protokollin.